එක්සත් ප්‍රවෘත්ති පත්‍ර සමාගම(ලේක්හවුස්) 2005 දී ලැබූ පාඩුවෙන් මිදී මේ වන විට ලාබ ලබන තත්ත්වයකට පත්ව ඇතැයි පොල් සංවර්ධන හා ජනතා වතු කළමනාකරණ ඇමැති ජගත් පුෂ්පකුමාර මහතා පාර්ලිමේන්තුවේ දී ඊයේ (10) ප්‍රකාශ කළේය.එය පොදු ව්‍යපාර කාරක සභා වාර්තාවෙන් තහවුරු වන බව ද ඇමැතිවරයා සඳහන් කළේ ය.කෝප් වාර්තාව පිළිබඳ සභාව කල් තබන විවාදයට එක් වෙමින් ඇමැතිවරයා මේ බව කීවේ ය.කෝප් වාර්තාවට අනුව ආයතන 162 ක් ලාභ ලබන තත්ත්වයක සිටින බව හෙළි කළ ඇමැතිවරයා, රූපවාහිනී, ස්වාධීන රූපවාහිනී, ලංකා බැංකුව, මහජන බැංකුව වැනි ආයතන ලැබූ ලාභ වර්ධනය කර ගැනීමට සමත්ව තිබෙන බවත් ඇමැතිවරයා වැඩි දුරටත් කීවේය..